મુંબઈઃ રૂપિયામાં સતત ઘસારો નોંધાયો છે. ગુરુવારે ડોલર સામે વધુ 15 પૈસા નબળો પડતાં ભાવ 70.74ના સ્તરે બોલાયો હતો. ક્રૂડ તેલના ભાવમાં વધારાને કારણે તથા આયાતકારો દ્વારા ડોલરની માંગ વધવાથી એક તબક્કે ભાવ 70.90ના સ્તરે પહોંચી ગયો હતો. ચાલુ વર્ષના જાન્યુઆરીથી અત્યાર સુધીમાં રૂપિયો 9 ટકા નબળો પડ્યો છે. એશિયાના અન્ય દેશોની કરન્સીમાં પણ ઘસારો જોવા મળ્યો છે. પરંતુ તેમાં રૂપિયાનો દેખાવ અત્યંત ખરાબ રહ્યો છે. બ્રેન્ટ ક્રૂડનો ભાવ ગુરુવારે પ્રતિ બેરલ 77.65 ડોલર સુધી પહોંચી ગયો હતો. આ એક મહિનામાં સૌથી વધુ છે.